Who the Hell Is Edgar?

«Who the Hell Is Edgar?» (norsk oversettelse: hvem i helvete er Edgar?) er en sang med den østerrikske duoen Teya og Salena. Sangen ble utgitt 8. mars 2023 og var Østerrikes bidrag i Eurovision Song Contest 2023 i Liverpool.

Om sangen 
Sangen er skrevet av duoen selv, bestående av Teodora Špirić og Selina-Maria Edbauer. De har skrevet sangen sammen med låtskriverduoen Ronald Janeček og Pele Loriano, som også har produsert låten. Sangen ble til under en låtskriverleir i Tsjekkia.

Sangen ble utgitt 8. mars 2023, på den internasjonale kvinnedagen. Ifølge artistene er ikke låten noen «feministisk hymne, men et morsomt øyeblikksbilde av en dialog mellom to venninner». Edgar i tittelen henviser til den amerikanske skribenten, poeten og litteraturkritikeren Edgar Allan Poe. I teksten hevder sangerne at gjenferdet av Poe har inntatt kroppene deres. Han lager et lyrisk mesterverk gjennom dem, en sang som er så spesiell at den kan gjøre dem rike. Teksten er videre et satirisk spark til musikkindustrien og summene som artister får utbetalt gjennom strømming og salg. Blant annet trekker de frem tallet 0,003, som er dollar-beløpet som artister mottar per strømming på Spotify.

Eurovison Song Contest 
«Who the Hell Is Edgar?» ble internt valgt av den østerrikske kringkasteren ORF til å representere Østerrike i Eurovision Song Contest 2023. Østerrike deltok i semifinale 2 torsdag 11. mai i Liverpool. Der ble «Who the Hell Is Edgar?» nummer to og kvalifiserte seg til finalen lørdag 13. mai. Dette var første gang siden 2018 at Østerrike kvalifiserte seg til en Eurovision-finale. I finalen åpnet Østerrike showet og ble nummer 15 av 26.

Listeplasseringer

Referanser 

 

Sanger fra 2023
Østerriksk musikk
Bidrag til Eurovision Song Contest 2023